《秋日泊浦江》
唐代·杜荀鹤

一帆程歇九秋时，漠漠芦花拂浪飞。寒浦更无船并宿，

暮山时见鸟双归。照云烽火惊离抱，剪叶风霜逼暑衣。

江月渐明汀露湿，静驱吟魄入玄微。

作者简介：杜荀鹤(846～904)，唐代诗人。字彦之，号九华山人。汉族，池州石埭（今安徽石台）人。大顺进士，以诗名，自成一家，尤长于宫词。大顺二年，第一人擢第，复还旧山。宣州田頵遣至汴通好，朱全忠厚遇之，表授翰林学士、主客员外郎、知制诰。恃势侮易缙绅，众怒，欲杀之而未及。天祐初卒。自序其文为《唐风集》十卷，今编诗三卷。事迹见孙光宪《北梦琐言》、何光远《鉴诫录》、《旧五代史·梁书》本传、《唐诗纪事》及《唐才子传》。